stanford-oval/wikipedia huggingface dataset:
הצבעה טקטית

הצבעה טקטית או הצבעה אסטרטגית היא הצבעה במערכת בחירות בה המצביע לא מצביע לבחירה המועדפת עליו לפי העדפותיו הכנות, אלא לבחירה אחרת כלשהי, כדי להגיע לתוצאה טובה יותר בעיניו. בכל שיטת בחירות מעשית קיימים מצבים בהם מצביעים יעדיפו הצבעה טקטית על-פני הצבעה לאפשרות העדיפה באמת בעיניהם.
למשל, בשיטת הבחירות בישראל, מצביע התומך במפלגה קטנה מאוד עשוי להצביע למפלגה פחות חביבה עליו, בשל חששו שהמפלגה הקטנה לא תעבור את אחוז החסימה והצבעתו תרד לטמיון.
במערכת של בחירה ישירה, אם ישנם שלושה מתמודדים, תומכיו של המועמד הפופולרי-פחות (על-פי סקרים מוקדמים) עשוים להצביע למועמד אחר, ולא זה העדיף בעיניהם, כדי שייבחר "הרע במיעוטו" (ההעדפה המשנית שלהם).
לפי משפט גיבארד-סתרסוויט בכל הצבעה שיש בה יותר משני מועמדים ושיטת הבחירה אינה דיקטטורית (לא אדם מחליט מה תהיה התוצאה), קיימים מצבים בהם עדיף למשתתף להצביע בצורה טקטית.
ראו גם

הצבעת מצפון
המערכת הלאומית לשימור אזורי טבע בראשיתי

חוק אזורי הטבע הבראשיתי מגן על נופים ואזורי טבע יוצאי דופן שלא עברו פיתוח, כדוגמת אזור הטבע הבראשיתי אנסל אדמס
שטחי טבע בראשיתי שנוספו למערכת על פני השנים
אזור הטבע הבראשיתי היי של (High Schells Wilderness)
סמן לגבול של אזור טבע בראשיתי באיידהו
אזור הטבע הבראשיתי רד מאונטיין (Red Mountain Wilderness) בנבדה
המערכת הלאומית לשימור אזורי טבע בראשיתי (באנגלית: The National Wilderness Preservation System, בראשי תיבות: NWPS) של ארצות הברית מגינה על שטחים של אזורי טבע בראשיתי המנוהלים בידי הממשלה הפדרלית של ארצות הברית והמיועדים לשימור במצבם הטבעי. פעילות באזורי טבע בראשיתי המוכרזים רשמית מתואמת על ידי המערכת הלאומית לשימור אזורי טבע בראשיתי. אזורי טבע בראשיתי מנוהלים על ידי ארבע סוכנויות ניהול קרקעות פדרליות: שירות הפארקים הלאומיים של ארצות הברית, שירות היערות של ארצות הברית, שירות הדגה וחיות הבר של ארצות הברית ולשכת ניהול הקרקעות של ארצות הברית. המונח "אזור טבע בראשיתי" מוגדר כ"כאזור שבו הקרקע וחברת בעלי החיים לא הוגבלו בידי האדם, כשהאדם עצמו הוא מבקר שלא נשאר" ו"שטח של קרקע פדרלית שלא עבר פיתוח השומר על אופיו והשפעתו הקדמוניים, בלא שיפורים קבועים או התיישבות אנושיים, המוגן והמנוהל באופן המשמר את התנאים הטבעיים שלו". נכון ל-2019 יש 767 אזורים המוכרזים כאזורי טבע בראשיתי בשטח כולל של 445,257 קילומטרים רבועים, או כ-4.5% משטחה של ארצות הברית.
היסטוריה

ככל שמערכת התחבורה האמריקאית הלכה והתרחבה במהלך שנות ה-50 וה-60 של המאה ה-20 החל חשש הולך וגובר לאיכות המים והאוויר. תנועות שימור החלו להתגבש במטרה לגרום להכרזה על אזורי טבע בראשיתי מיועדים. פעיל איכות הסביבה הווארד זנאייזר (Howard Zahniser‏; 1906–1964) כתב את הטיוטה הראשונה של חוק אזורי הטבע הבראשיתי ב-1956. נדרשו תשע שנים ו-65 שכתובים לפני שהחוק עבר בקונגרס ב-1964. חוק אזורי הטבע הבראשיתי (Wilderness Act, חוק ציבורי מספר 88–577) שהקים את המערכת הלאומית לשימור אזורי טבע בראשיתי (בראשי תיבות NWPS) נחתם על ידי נשיא ארצות הברית לינדון ג'ונסון ב-3 בספטמבר 1964. החוק הסמיך את שירות הפארקים הלאומיים, שירות היערות ושירות הדגה וחיות הבר לבחון את כל האדמות הפדרליות שבתחום שיפוטם על מנת לאתר אזורי טבע בראשיתי לצירוף ל-NWPS. אזורי הטבע הבראשיתי המיוערים הלאומיים הראשונים נקבעו בחוק עצמו. מקלט חיות הבר של הביצה הגדולה (Great Swamp National Wildlife Refuge) בניו ג'רזי הפך ב-1968 למקלט הלאומי הראשון של חיות הבר הכולל אזור טבע בראשיתי המוכרז רשמית. אליו הצטרפו אחר-כך אזורי טבע בראשיתי בפארקים הלאומיים החל במונומנט הלאומי מכתשי הירח (Craters of the Moon National Monument) באיידהו ב-1970.
קפיצה דרמטית בגודל השטח שנוסף למערכת אזורי הטבע הבראשיתי התרחשה ב-1980 הודות ל"חוק שימור האדמות של אלסקה" (Alaska National Interest Lands Conservation Act), בראשי תיבות ANILCA שנחתם על ידי הנשיא ג'ימי קרטר ב-2 בדצמבר 1980. גידול נוסף, דרמטי פחות, הגיע ב-1984 עם העברת חוקים רבים שהכריזו על אזורי טבע בראשיתי ביערות הלאומיים שזוהו באמצעות תהליך "סקירה והערכה של האזורים נטולי הדרכים" (Roadless Area Review and Evaluation) של שירות היערות. לשכת ניהול הקרקעות לא נדרשה לבחון את האדמות בניהולה לשם הכללה ב-NWPS עד לאחר ה-21 באוקטובר 1976, כאשר נחתם חוק המדיניות וניהול הקרקעות הפדרליות (Federal Land Policy and Management Act). הקצאה של אזורי טבע בראשיתי על אדמות הלשכה החלו ב-1978. מאז נוצרו מעל ל-200 אזורי טבע בראשיתי בתחומי האדמות המנוהלות על ידי הלשכה, הכוללים, נכון ל-2019, בערך 35,200 קילומטרים רבועים.
באוגוסט 2008 היו במערכת הלאומית לשימור אזורי טבע בראשיתי 704 אזורי טבע בראשיתי נפרדים, הכוללים 435,098 קילומטרים רבועים. לאחר שעבר "חוק האדמות הציבוריות הכולל" (Omnibus Public Lands Act) במרץ 2009 היו 756 אזורי טבע בראשיתי. נכון ל-2019 יש 767 אזורים המוכרזים כאזורי טבע בראשיתי, בשטח כולל של 445,257 קילומטרים רבועים, או כ-4.5% משטחה של ארצות הברית.
כמה ממדינות ארצות הברית הקימו תוכניות משלהן לשימור אזורי טבע בראשיתי המבוססים על ה-NWPS, בהן מרילנד (Maryland Wildlands Preservation System) וקליפורניה (California Wilderness Preservation System).
פעילויות בינלאומיות

ב-7 בנובמבר 2009 נחתם הסכם בין ארצות הברית, קנדה ומקסיקו שכותרתו "מזכר הבנות בדבר שיתוף פעולה לשימור אזורי טבע בראשיתי" (Memorandum of Understanding on Cooperation for Wilderness Conservation). הסכם זה הקים ישות חדשה "הוועדה הבין ממשלתית של אמריקה הצפונית לשיתוף פעולה לשימור אזורי טבע בראשיתי ואזורים מוגנים" (North American Intergovernmental Committee on Cooperation for Wilderness and Protected Areas Conservation) שתייעל את התהליך של תקשורת פתוחה בין סוכנויות בינלאומיות למטרת שימור אזורי טבע בראשיתי. ועדה זו הוקמה כדי לרכוש תובנה על היתרונות של שימור אזורי טבע בראשיתי, להקים ערוצי תקשורת פתוחים בין סוכנויות בינלאומיות, ולבחון את ההבדלים התרבותיים ואת קווי הדמיון מאחורי מאמצי השימור בכל מדינה. בתוך המערכת האמריקאית, כל הגופים האחראים לשימור אזורי טבע בראשיתי פועלים בשיתוף פעולה עם עמיתיהם הבינלאומיים כדי לקבוע את העתיד הן של המערכת האמריקאית והן של מאמצי השימור ביבשת אמריקה הצפונית בכללותה.
שימור חיות הבר

אחת ממטרות מערכת שימור אזורי הטבע הבראשיתי היא להבטיח קיום של בתי גידול שאין בהם פיתוח אנושי עבור מינים בסכנת הכחדה או מינים מאוימים. מינים רבים החיים בארצות הברית מיוצגים באזורי הטבע הבראשיתי. יש בארצות הברית 261 מערכות אקולוגיות, ו-157 מתוכן מיוצגות במערכת. כאשר כ-60% מכל המערכות האקולוגיות מוגנות במידת מה על יד ה-NWPS, יש למרבית חיות הבר בארצות הברית אזורים שבהם הם יכולים להתקיים בלא אינטראקציה משמעותית עם בני אדם.
בשלהי 2011 הייתה דרישה לבצע בחינה מלאה לאזור טבע בראשיתי פוטנציאלי במקלט הארקטי של מישור החוף (Arctic Refuge Coastal Plain) באלסקה. אחד המאפיינים העיקריים על מנת להיחשב כאזור טבע בראשיתי אפשרי היה מגוון אוכלוסיות חיות בר בשטח המיועד, רבים מהם ברשימת מינים בסכנת הכחדה. באזור טבע בראשיתי פוטנציאלי זה בלבד היו לווייתנים, כלבי ים, זאבים, דובי קוטב, דובי גריזלי, כבשי המושק, איילי הצפון ומעל ל-200 מינים של עופות נודדים השוכנים באזור זה לפחות בחלק מהשנה. מגוון נרחב זה של צמחייה ובעלי חיים מהווה שיקול משמעותי לשם הוספה למערכת הלאומית לשימור אזורי טבע בראשיתי.
הסוכנויות המנהלות

שירות הפארקים הלאומיים של ארצות הברית – סוכנות זו, שהוקמה ב-1916, מסייעת להגן על יותר מ-400 יחידות שונות. היא גם מסייעת לשבטים המקומיים ולממשלות, כמו גם לארגונים ללא כוונת רווח ולעסקים באמצעות שימור ההיסטוריה המקומית ולהחיות קהילות מחדש
שירות היערות של ארצות הברית – סוכנות זו, שהוקמה ב-1905, מנהלת אדמות ציבור ביערות הלאומיים או בערבות העשב, הכוללים בסך הכל שטחים בגודל של כ-780,000 קילומטרים רבועים.
שירות הדגה וחיות הבר של ארצות הברית – סוכנות זו, שהוקמה ב-1940, מנהלת כ-610,000 קילומטרים רבועים של המערכת הלאומית של מקלט חיות הבר (the National Wildlife Refuge System), כמו גם אלפי שטחי ביצות ושטחי קרקע ייחודיים. חלק מתרומות הסוכנות כוללים הגנה ושימור של בעלי חיים בסכנת הכחדה ובתי הגידול שלהם תוך אכיפה של החוקים הפדרליים הדנים בחיות הבר.
לשכת ניהול הקרקעות של ארצות הברית – סוכנות זו הוקמה ב-1812 בשם משרד הקרקעות הכללי (General Land Office), ואחר-כך התמזגה עם שירות הרעייה (Grazing Service) על מנת להפוך ב-1946 ללשכה לניהול קרקעות (Bureau of Land Management). היא מנהלת מיליון קילומטרים רבועים של אדמות ציבור. "המערכת הלאומית לשימור הנוף" (National Landscape Conservation System בראשי תיבות NLCS) של סוכנות זו כוללת מעל ל-886 אזורים על שטח של יותר מ-110,000 קילומטרים רבועים בארצות הברית. מטרתה להגן על אזורי טבע בראשיתי, כמו גם על נהרות פראיים ונופיים, מונומנטים לאומיים ושבילים היסטוריים. היא שומרת על אתרי תרבות ואתרים אינדיאניים רבים במדינות מערב ארצות הברית. המשימה של NLCS היא "לשמר, להגן, ולשקם נופים בעלי משמעות לאומית אלו המוכרים בשל הערכים התרבותיים, האקולוגיים והמדעיים יוצאי הדופן שלהם".
ביאורים

↑  באנגלית Grandfather clause, סעיף בחוק הקובע שכלל קודם ממשיך להיות מיושם במקרים מסוימים בעוד שהכלל החדש ייושם לגבי כל המקרים העתידים
הערות שוליים

1 2 3 4  "The Wilderness Act of 1964". Wilderness.net.
1 2 3 4 5  "Wilderness Fact Sheet". Wilderness.net. 21 בספטמבר 2015. אורכב מ-המקור ב-2016-11-15. נבדק ב-2019-02-02. {{cite web}}:  (עזרה)
↑  "Environmental Timeline Overview". Wilderness.net. אורכב מ-המקור ב-2012-03-30. נבדק ב-2019-02-02.
↑  Hoover, Katie; Johnson, Sandra L. (17 בינואר 2018). Wilderness: Issues and Legislation (PDF). Washington, DC: Congressional Resrach Service. {{cite book}}:  (עזרה)
1 2 3 4 5  "What is Wilderness?". The Wilderness Society. אורכב מ-המקור ב-2012-06-09.
↑  "HR 146: Omnibus Public Land Management Act of 2009". Govtrack.us.
1 2  "North American Cooperation on Wilderness". The WILD Foundation. 2009-11-07. אורכב מ-המקור ב-2013-04-16.
↑  "U.S. Fish and Wildlife Service Considers Wilderness for Arctic Refuge Coastal Plain". Alaska. Audubon Society.
↑  "Overview of Key Wilderness Laws". Wilderness.net. אורכב מ-המקור ב-2012-03-30. נבדק ב-2019-02-02.
↑  "Summary of the Clean Water Act". Laws and Regulations. U.S. Environmental Protection Agency.
↑  "About Us". U.S. Forest Service. 2012-01-12.
↑  "National Conservation Lands". Bureau of Land Management. אורכב מ-המקור ב-2016-11-22.
דו-חיים כדוגמת טריטון זה באזור הטבע הבראשיתי קוהוטה (Cohutta Wilderness) בצפון ג'ורג'יה, היו בין המינים הרבים של הפאונה המוגנת על ידי ה-NWPS
חלוקת שטחים על פי סוכנויות
הצבעה בשני סיבובים

דוגמה להצבעה בשני סיבובים. בדוגמה זו, הצבעה בשני סיבובים כרוכה בשני סבבי הצבעה, ורק שני מועמדים יכולים להיות בסיבוב השני.
הצבעה בשני סיבובים היא שיטת בחירות לבחירת מועמד בודד מתוך רשימה של מועמדים. במספר מדינות יש סיבוב שני רק אם בסיבוב הראשון אף מועמד לא קיבל רוב רגיל (יותר מ-50%) מהקולות, או לפחות אחוז אחר שנקבע בחוקה. אם עוברים לסיבוב השני, המועמדים בסיבוב השני יהיו שני המועמדים שקיבלו את מירב הקולות בסיבוב הראשון, או כל המועמדים שעברו את אחוז החסימה. כל מועמד שעבר לסיבוב השני רשאי לפרוש מהסיבוב השני.
שיטת ההצבעה בשני הסיבובים נמצאת בשימוש נרחב במספר רב של בחירות לגופים מחוקקים ונישואותיים, וכן בהקשרים אחרים, כגון בבחירות לראש מפלגה פוליטית או ליושב ראש חברה.
הסיבוב השני מתקיים אך ורק לאחר אימות ספירת כל הקולות בסיבוב הראשון. סיבוביים שניים עשויים להתקיים באותו יום, או עד שלושה חודשים לאחר מכן.
בישראל, הצבעה בשני סיבובים מתקיימת בבחירות לנשיאות ישראל ובבחירות לרשויות המקומיות בישראל.
הערות שוליים

↑  "Two-Round System". Electoral Reform Society. ארכיון מ-2021-12-12. נבדק ב-7 נוב' 2019. {{cite web}}:  (עזרה)
| בחירות |
| --- | --- | --- |
| שיטות בחירה | בחירות ישירות • בחירות יחסיות • טופס כללי • בחירות אזוריות • בחירות ארציות • בחירות רובניות • הצבעה בשני סיבובים • הצבעת אישור • שיטת בורדה • שיטת ג'פרסון • שיטת הבונוס להשגת רוב קואליציוני • שיטת שולצה • שיטת הקול הנייד • חבר האלקטורים |  |
| הצבעה | אחוז הצבעה • הצבעה בדואר • הצבעה במעטפות כפולות • הצבעה חשאית • הצבעה מוקדמת • הצבעה ממוחשבת • הצבעה מרחוק • הצבעה באינטרנט • זכות בחירה • חובת הצבעה |  |
| אמצעי הצבעה | קלפי • מכונת הצבעה • פתק הצבעה • קלרוטריון |  |
| מונחים | כלכלת בחירות • דממת בחירות • רשימה • שריון • הסכם עודפים • עימות בחירות • בחירות מקדימות • חוג בית • בחירות ביניים • בחירות בזק |  |
| נוספים | פיקוח על בחירות • אחוז החסימה |  |
הסכם אדינבורו (1992)

הסכם אדינבורו או החלטת אדינבורו היא אמנה שנחתמה בדצמבר 1992 בישיבת המועצה האירופית שנערכה באדינבורו, סקוטלנד. ההחלטה נענתה לבקשת דנמרק והעניקה לה אישור לארבע חריגות מאמנת מאסטריכט, בצעד שהיה חיוני לאישורה על ידי דנמרק. ההחלטה דרשה את אישורן של כל המדינות החברות, והיא התקבלה לאחר שדנמרק דחתה את הנוסח המקורי, ואישרה אותו רק לאחר ההחרגות שנעשו במשאל עם שנערך ב-1993. יתר המדינות שחתמו על האמנה המקורית לא נדרשו לעשות כן שוב.
בעקבות סירובה לחתום על האמנה המקורית ב-1992, דנמרק קיבלה ארבעה סעיפים מיוחדים שאפשרו לה לחתום על האמנה החדשה. הסעיפים החדשים נגעו לתחום הכלכלי והמוניטרי, מדיניות הביטחון, התחום המשפטי וכן עניין האזרחות באיחוד האירופי.
ביטול הסעיף שנגע לעניין המוניטרי הוריד למעשה את החובה מדנמרק לזנוח את הכתר הדני לטובת האירו. רעיון ביטול הסעיף המיוחד בנושא זה עלה למשאל עם בדנמרק בשנת 2000 ונדחה על ידי הציבור הדני. ביטול הסעיף בתחום הביטחוני פירושו שדנמרק לא מחויבת לקחת חלק באיחוד המערב-אירופי (שניהל את ענייני הביטחון של האיחוד האירופי). על ידי כך דנמרק לא משתתפת בכל הנוגע לביטחון בהסכמים בינלאומיים של האיחוד האירופי. לפיכך, היא לא לוקחת חלק בהחלטות, פעולות, כוחות בעניינים אלו ולא מהווה חלק בסוכנות ההגנה האירופית. הסעיף שקשור לעניינים משפטיים קובע כי על דנמרק לא חלות חלק מהחובות בענייני הפנים. על פי אמנת ליסבון, דנמרק יכולה להצטרף לתחומים אלו בכל עת שתחפוץ בכך. לבסוף, ביטול סעיף האזרחות קבע כי אזרחות אירופית לא מחליפה אזרחות לאומית; סעיף זה הפך לחסר משמעות כשהוחלט לתקן את הנוסח המקורי בדומה לכך.
סעיף א': אזרחות

הוראות חלק ב' לאמנה להקמת הקהילה האירופית הנוגעות לאזרחות באיחוד האירופי מקנות לאזרחי המדינות החברות זכויות נוספות כמפורט באותו חלק. עם זאת, אזרחות זו לא תופסת בשום אופן את מקומה של האזרחות הלאומית בכל מדינה, וזאת ייקבע בהתאם לחוקי אותה מדינה.
סעיף ב': האיחוד הכלכלי והמוניטרי

הפרוטוקול להוראות מסוימות הנוגעות לדנמרק המצורף להסכם הקמת הקהילה האירופית, מעניק לדנמרק את הזכות להודיע למועצה על עמדתה ביחס להשתתפות בחלק השלישי של האיחוד הכלכלי והמוניטרי. דנמרק הודיעה כי לא תשתתף בחלק זה.
כתוצאה מהסעיף הזה, דנמרק לא כפופה לכללים הנוגעים למדיניות כלכלית החלים רק על מדינות שכן משתתפות בחלק זה, והיא שומרת על הסמכויות הקיימות שלה במדיניות המוניטרית על פי החוקים והתקנות שלה, כולל סמכויות הבנק המרכזי הדני.
סעיף ג': מדיניות הביטחון

בהתאם לסעיף זה, דנמרק הפכה למדינה משקיפה באיחוד המערב-אירופי. כמו כן צוין כי אין סעיף באמנה האירופית המחייב את דנמרק לקחת חלק באיחוד. בהתאם לכך, דנמרק אינה משתתפת בהחלטות של האיחוד האירופי אשר להן משמעות ביטחונית, אך לא מן הנמנע שיתקיים שיתוף פעולה הדוק יותר הקשור לביטחון.
בעקבות פלישת רוסיה לאוקראינה, נערך משאל עם  ב-1 ביוני 2022, בו הצביעו רוב של 67% מהדנים בעד ביטול הפטור שהוענק לדנמרק מהמחויבות הביטחונית באיחוד האירופי.
סעיף ד': עניינים משפטיים ופנימיים

דנמרק תשתתף בעניינים המשפטיים של האיחוד האירופי על בסיס הוראות סעיף VI של אמנת האיחוד האירופי.
הערות שוליים

↑   Treaty of Lisbon: Here is what changes!, בארכיון האינטרנט
↑  Denmark votes to scrap EU defense opt-out, POLITICO, ‏2022-06-01 (באנגלית)
הספרייה והמוזיאון הנשיאותיים על שם לינדון ג'ונסון

| --- | --- |


הספרייה והמוזיאון של לינדון ביינס ג'ונסון באוסטין, טקסס, 2017
 מידע כללי
 סוג:  מוזיאון, ספרייה 
 על שם:  לינדון ג'ונסון 
 כתובת:  2313 Red River Street, Austin, TX 78705 
 מיקום:  אוסטין 
 מדינה:  ארצות הברית 
 בעלים:  הארכיון הלאומי של ארצות הברית
 מבקרים בשנה:  125,000
 מנהל:  מארק אפדגרוב
 הקמה ובנייה
 תקופת הבנייה:  ?–1971
 תאריך פתיחה רשמי:  1971 
 אדריכל:  גורדון בנשפט
 קואורדינטות:  30°17′09″N 97°43′45″W﻿ / ﻿30.2857°N 97.7292°W﻿ / 30.2857; -97.7292
 www.lbjlibrary.org
  (למפת אוסטין מוגדלת) הספרייה והמוזיאון הנשיאותיים על שם לינדון ג'ונסון(למפת אוסטין רגילה) הספרייה והמוזיאון הנשיאותיים על שם לינדון ג'ונסון
 
הספרייה והמוזיאון הנשיאותיים על שם לינדון ג'ונסון (באנגלית: The Lyndon Baines Johnson Library and Museum, ידוע גם בשם: LBJ Presidential Library) הם הספריה והמוזיאון הנשיאותיים על שמו של נשיא ארצות הברית ה-36, לינדון ג'ונסון. המקום ממוקם באוניברסיטת טקסס באוסטין. המקום הוא אחד מ-13 הספריות והמוזיאונים הנשיאותיים העוסקים בהנצחת נשיאי ארצות הברית והוא מנוהל על ידי הארכיון הלאומי של ארצות הברית.
היסטוריה

הספרייה נחנכה שנתיים לאחר סיום כהונתו של ג'ונסון בשנת 1971. ג'ונסון נכח בחניכת המקום ואף ביקר בה פעמים רבות על למותו בשנת 1973. בספרייה הנמצאת במקום אפשר למצוא 45 מיליון דפים של מסמכים היסטוריים, לרבות ניירות של הנשיא ג'ונסון ושל מקורביו ואחרים הקרובים אליו.
בספרייה מבקרים 125 אלף איש מדי שנה.
הנשיא לינדון ג'ונסון
לוגו המרכז הנשיאותי, המושפע מעיצוב דגל טקסס
הנשיא לשעבר לינדון ג'ונסון לצד רעייתו, ליידי בירד ג'ונסון במוזיאון הנשיאותי על שמו, 1971
הספרייה הנשיאותית, 2015
הנשיא לשעבר ג'ורג' ווקר בוש בספרייה הנשיאותית על שם לינדון ג'ונסון. מימין ג'סי ג'קסון, משמאל צ'ארלי סטרונג
הנשיא לשעבר לינדון ג'ונסון יחד עם נשיא ארצות הברית דאז ריצ'רד ניקסון בעת חניכת המקום, 22 במאי 1971
הספרייה והמוזיאון הנשיאותיים על שם הרברט הובר

| --- | --- |


הספרייה והמוזיאון הנשיאותיים על שם הרברט הובר
 מידע כללי
 סוג:  ספרייה נשיאותית
 כתובת:  Herbert Hoover National Historic Site 
 מיקום:  וסט בראנץ' 
 מדינה:  ארצות הברית 
 בעלים:  הארכיון הלאומי של ארצות הברית
 הקמה ובנייה
 תקופת הבנייה:  ? – 10 באוגוסט 1962
 תאריך פתיחה רשמי:  10 באוגוסט 1962 
 קואורדינטות:  41°40′08″N 91°20′53″W﻿ / ﻿41.669°N 91.348°W﻿ / 41.669; -91.348
 hoover.archives.gov
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הספרייה ע"ש הובר(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הספרייה ע"ש הובר(למפת איווה רגילה) דה מוין סידר רפידס דבנפורט סו סיטי איווה סיטי ווטרלו מינסוטה ויסקונסין אילינוי מיזורי נברסקה ד.דהספרייה ע"ש הובר(למפת איווה מוגדלת) דה מוין סידר רפידס דבנפורט סו סיטי איווה סיטי ווטרלו מינסוטה ויסקונסין אילינוי מיזורי נברסקה ד.דהספרייה ע"ש הובר
 
הנשיא הרברט הובר
הספרייה והמוזיאון הנשיאותיים על שם הרברט הובר (באנגלית: The Herbert Hoover Presidential Library and Museum) הם הספרייה והמוזיאון הנשיאותיים העוסקים בהנצחתו של נשיא ארצות הברית ה-31 הרברט הובר. המרכז הנשיאותי ממוקם בעיירה מערב בראנץ', איווה.
היסטוריה

בשנת 1954 הקימה קבוצת חברים של הנשיא לשעבר הרברט הובר קרן שעתידה היה לממן את מורשתו ואת חייו של הנשיא לשעבר. תחילה התכנון היה אמור להיות מבנה צנוע שיספר את חייו של הובר, חיי אשתו וכהונתו בתוך הבית הלבן. כאשר הובר שמע על כך, הוא החליט להפוך את המקום לספרייה נשיאותית שתיקרא על שמו.
המרכז נחנך רשמית ונפתח לציבור ב-10 באוגוסט 1962, ביום ההולדת ה-88 של הובר. בניין הספרייה והמוזיאון המקורי הורחב מספר פעמים במספר הזדמנויות על ידי הארכיון הלאומי של ארצות הברית.
ראו גם

הרברט הובר
הספריות הנשיאותיות בארצות הברית
הנזי מילר

הנס-פטר "הנזי" מילר (בגרמנית: Hans-Peter "Hansi" Müller, נולד ב-27 ביולי 1957 בשטוטגרט שבגרמניה המערבית) הוא כדורגלן עבר גרמני ששיחק בעמדת הקשר. את רוב הקריירה העביר מילר בשטוטגרט, ושיחק גם באינטר מילאנו, קומו וסברובסקי טירול. למילר 42 הופעות וחמישה שערים במדי נבחרת גרמניה המערבית, עמה זכה ביורו 1980, והשתתף גם במונדיאל 1978 ומונדיאל 1982.
קריירת מועדונים

הנזי מילר החל את קריירת הבוגרים שלו בשטוטגרט בעונת 1975/76, אז שיחקה הקבוצה בבונדסליגה השנייה. את שער הבכורה שלו בקבוצה הבוגרת, הבקיע מילר בניצחון 0–3 בדרבי על שטוטגרטר קיקרס באפריל 1976. בעונה זו ערך 12 הופעות והבקיע שלושה שערים. בעונת 1976/77 הפך מילר לבורג משמעותי יותר בהרכב שטוטגרט, וסייע לקבוצה להעפיל לבונדסליגה מהמקום הראשון, כשהוא מבקיע שמונה שערי ליגה. בעונת 1977/78, עונת הבכורה של מילר בבונדסליגה, הוא הבקיע 14 שערים, וסייע לקבוצה לסיים במקום הרביעי בליגה, כשהוא משתף פעולה בהתקפת הקבוצה עם דיטר הנס, ואלטר קלש, הרמן אוהליכר ואוטמר היצפלד. בעונת 1978/79 השתתף מילר עם שטוטגרט בגביע אופ"א, והבקיע את שער הבכורה שלו במסגרת אירופית בסיבוב הראשון, בניצחון 1–4 על פ.צ. בזל. שטוטגרט ומילר הודחו בשמינית הגמר, לאחר שניצחו 1–4 את דוקלה פראג בבית, אך הובסו 0–4 בגומלין. באותה עונה, סיימו מילר ושטוטגרט במקום השני בבונדסליגה, מרחק נקודה אחת מהאלופה המבורג, כשאל מילר הצטרף בהתקפה החלוץ גאורג פולקרט. מילר הבקיע בעונה זו 13 שערים. בעונת 1979/80 סיימו שטוטגרט ומילר במקום השלישי בבונדסליגה, כשמילר מבקיע 14 שערים. באותה עונה הגיעו מילר ושטוטגרט לחצי גמר גביע אופ"א, שם הודחו על ידי בורוסיה מנשנגלדבך. לאור הצטיינותו בתקופה זו במדי שטוטגרט ובמדי נבחרת גרמניה המערבי, זכה מילר בפרס בראבו לשנת 1980. בעונת 1980/81 הבקיע מילר 11 שערי ליגה, ושוב סיים עם שטוטגרט במקום השלישי. בגביע אופ"א הודחו שטוטגרט ומילר בשמינית הגמר לאחר שהפסידו לפ.צ. קלן בהארכה. בעונת 1981/82 ירד מעמדו של מילר בשטוטגרט, לאחר שערך 16 הופעות בלבד והבקיע שני שערים. בגביע אופ"א הודחו שטוטגרט ומילר כבר בסיבוב הראשון, על ידי היידוק ספליט. בתום עונה זו, עזב מילר את שטוטגרט לאחר שבע עונות בבוגרים, וחתם באינטר מילאנו.
בעונת הבכורה של מילר באינטר מילאנו, הוא סיים עם הקבוצה במקום השלישי בסרייה א'. מילר השתתף עם אינטר בגביע אירופה למחזיקות גביע באותה עונה, ואת שער הבכורה שלו בטורניר זה הבקיע בהפסד 1–2 לסלובן ברטיסלאבה במשחק הגומלין. שער זה התברר כמשמעותי, לאחר שאינטר ניצחה 0–2 במפגש הראשון, ועלתה לסיבוב הבא. מילר ואינטר הודחו בסופו של דבר על ידי ריאל מדריד ברבע הגמר. בעונת 1983/84 סיים מילר עם אינטר במקום הרביעי בסרייה א', ונעצר בשמינית גמר גביע אופ"א על ידי אוסטריה וינה. לאחר שתי עונות ותשעה שערי ליגה באינטר, חתם מילר בקומו, ששיחקה אז בסרייה א' האיטלקית. מילר שיחק בקומו עונה אחת, בה הבקיע שער אחד, וסיים עם הקבוצה במקום ה-11. בקיץ 1985 עזב מילר את איטליה, וחתם בסברובסקי טירול, ששיחקה אז בליגה האוסטרית השנייה. בעונתו השנייה בקבוצה מילר עלה עם סברובסקי טירול לליגת הבונדסליגה האוסטרית. בעונת 1986/87 סיימו מילר וטירול במקום השלישי בליגה, ובעונת 1988/89 זכו באליפות הבונדסליגה האוסטרית ובגביע האוסטרי. בעונת 1989/90, בגביע אירופה לאלופות, הבקיע מילר שער בניצחון 0–6 על אומוניה ניקוסיה, אך הקבוצה הודחה כבר בסיבוב השני על ידי דניפרו דניפרופטרובסק. בתום עונה זו, זכה מילר באליפות שנייה ברצף עם סברובסקי טירול. בתום עונה זו, פרש מילר ממשחק פעיל, לאחר שהבקיע 35 שערי ליגה ב-123 הופעות במדי סברובסקי טירול.
קריירה בינלאומית

מילר ערך את הופעת הבכורה במדי נבחרת גרמניה המערבית באפריל 1978, בהפסד 0–1 לנבחרת ברזיל במשחק ידידות. מילר זומן לסגל של גרמניה המערבית למונדיאל 1978, ופתח בשלושת משחקי שלב הבתים הראשון. את שער הבכורה שלו במדים הלאומיים הבקיע בניצחון 0–6 על נבחרת מקסיקו במסגרת שלב הבתים הראשון. בשלב הבתים השני ערך מילר הופעה אחת, בהפסד 2–3 לנבחרת אוסטריה, שגרם להדחתה של גרמניה המערבית מהמונדיאל.
בשנת 1980 זומן מילר לסגל של גרמניה המערבית ליורו 1980. מילר פתח בשלושת משחקיה של גרמניה המערבית בשלב הבתים, ובישל בהם שני שערים. במשחק הגמר, בו ניצחה גרמניה המערבית את נבחרת בלגיה, שיחק מילר 90 דקות. מילר הצטיין לאורך כל הטורניר, ונחשב לאחד השחקנים המובילים בזכייתה של גרמניה המערבית בטורניר. מילר נכלל בסיום הטורניר בנבחרת המצטיינים של יורו 1980.
בשנת 1982 זומן מילר לסגל של גרמניה המערבית למונדיאל 1982. מילר שיחק בטורניר זה בשני משחקים בלבד. לאחר שלא שיחק כלל בכל שלב הבתים הראשון, פתח מילר בהרכב בתיקו 0-0 עם נבחרת אנגליה, והוחלף בדקה ה-83 על ידי קלאוס פישר. הופעתו הבאה של מילר במונדיאל זה הייתה במשחק הגמר, בו נכנס כמחליף בדקה ה-70 במקומו של קרל היינץ רומניגה, במצב של 0–2 לנבחרת איטליה. חילוף זה לא עזר לגרמניה המערבית, ואיטליה ניצחה 1–3 וזכתה בתואר.
בספטמבר 1983 ערך מילר את הופעתו ה-42 והאחרונה במדים הלאומיים, בתיקו 1-1 מול נבחרת הונגריה במשחק ידידות. מילר הבקיע חמישה שערים בנבחרת גרמניה המערבית.
לאחר הפרישה

מילר שימש כשגרירה של העיר שטוטגרט לקראת ובמהלך מונדיאל 2006 שנערך בגרמניה. תפקיד זה נועד לקדם את העיר לקראת אירוח משחקים במונדיאל. ביורו 2008 מילא מילר תפקיד דומה בעיר אינסברוק, בטורניר שנערך באוסטריה ושווייץ.
תארים

עם שטוטגרט:
אליפות הבונדסליגה השנייה: 1976/77
עם סברובסקי טירול:
אליפות הבונדסליגה האוסטרית: 1988/89, 1989/90
הגביע האוסטרי: 1988/89
הסופר קאפ האוסטרי: 1987, 1989, 1990
עם נבחרת גרמניה המערבית:
יורו 1980
תארים אישיים:
פרס בראבו: 1980
נבחרת הטורניר של יורו 1980
הפסקת החשמל בניו יורק (1977)

שער גיליון הטיים מגזין מחודש יולי 77', המתאר את הפסקת החשמל הגדולה
ב־13 ביולי 1977 התרחשה הפסקת חשמל בניו יורק, שבה נפסק זרם החשמל לעיר ניו יורק למשך 25 שעות. הפסקת החשמל נבעה מארבע מכות ברק בקווי מתח גבוה ובתחנת כוח גדולה מחוץ לעיר, שסיפקו חשמל לעיר.